Irsk folkemusikk

Irsk folkemusikk er musikk i ulike sjangre som har sitt opphav på øya Irland. Den er forstått som å bestå av både sang og musikkinstrumenter. Vanlige irske instrumenter er fele, bodhran, blikkfløyte, trekkspill, konsertina og uilleann pipes, foruten harpe. Rytmen er viktig, og det er som oftest jig eller reel. 

Irsk folkemusikk har holdt seg levende gjennom 1900- og inn på 2000-tallet, til tross for globaliserende ytre krefter. Grunnet emigrasjon og en velutviklet tilknytning til musikkpåvirkninger fra Storbritannia og USA, har irsk tradisjonell musikk likevel beholdt mange av sine tradisjonelle elementer og har selv påvirket mange former for musikk, som country- og rootsmusikk i USA, som igjen har hatt en viss innflytelse på moderne rockemusikk. Det har tidvis blitt smeltet sammen med rock and roll, punkrock og andre sjangre. Noen av disse musikerne med mer mangfoldige uttrykk har oppnådd suksess i musikalsk hovedstrømninger i både inn- og utland. Størstedelen av tradisjonell irsk musikk er musikk for dans, men det er også en betydelig balladetradisjon.

Musikkhistorikeren W. H. Grattan Flood skrev i A History of Irish Music (1905) at det i irsk-gæliske Irland var det minst ti instrumenter i generell bruk. Disse var cruit (en liten harpe) og cláirseach (en større keltisk harpe med typisk 30 strenger), tiompán (et lite strengeinstrument spilt med en bue eller plekter), feadán (en marsjfløyte), buinne (en obo eller fløyte), guthbuinne (et fagottlignende horn), beannbhuanisblenis og corn (hornpipe), cuislenna (sekkepipe), stoc og storgán (klarino eller trompet), og cnámha (rytmebein). Det er også bevis på at fela ble brukt allerede på 800-tallet.

Det finnes flere samlinger av irsk folkemusikk fra 1700-tallet, men det var først på 1800-tallet at trykkerier med utgivelser av notesamlinger ble etablert i Dublin. Framstående innsamlere og samlere av tradisjonell musikk var blant annet Colm Ó Lochlainn, George Petrie, Edward Bunting, Francis O'Neill, James Goodman og mange andre. Selv om soloframføringer er hyppigst, kanskje også foretrukket, i folketradisjonen, har band eller i det minste små grupper eller ensembler sannsynligvis vært en del av irsk musikk siden i det minste midten av 1800-tallet, selv om dette omdiskutert blant musikkteoretikere og etnomusikologer.

Irsk tradisjonell musikk har holdt ut sterkere mot kreftene til kino, radio og massemedier enn innenlandsk og stedegne musikken i de fleste europeiske land. Fra slutten av andre verdenskrig og fram til slutten av femtitallet hadde irsk folkemusikk en lav profil. Comhaltas Ceoltóirí Éireann (en irsk tradisjonell musikkforening) og populariteten til musikkfestivalen Fleadh Cheoil bidro til å gjenopplivingen av musikken. Folkemusikkscenen i England oppmuntret også irske musikere. Etter suksessen til The Clancy Brothers og Tommy Makem i USA i 1959 ble irsk folkemusikk stadig mer populært, også internasjonalt. Den frodige og sentimentale stilen til sangere som Delia Murphy ble erstattet av gitardrevne mannlige grupper som The Dubliners. Irske showband presenterte en blanding av popmusikk og folkedans, selv om disse døde ut i løpet av syttitallet. Den internasjonale suksessen til The Chieftains og påfølgende musikere og grupper har gjort irsk folkemusikk til et globalt merkevare.

Historisk sett vokste mye oldtimemusikken i USA ut av musikken fra Irland, England og Skottland, som et resultat av kulturell spredning. På 1970-tallet påvirket irsk tradisjonell musikk igjen musikken i USA og Europa, og lenger unna i Australia. Det har tidvis blitt smeltet sammen med rock and roll, punkrock og andre sjangre.

Referanser

Litteratur 
 Breathnach, Breandán (1971): Folk Music and Dances of Ireland. Irland: Mercier Press. ISBN 0-85342-509-4.
 Carson, Ciaran (1986): Irish Traditional Music. Belfast: Appletree Press. ISBN 0-86281-168-6.
 Joyce, Patrick Weston (1909): Old Irish Folk Music and Songs: A Collection of 842 Irish Airs and Songs Hitherto Unpublished, London: Longmans, Green and Dublin: Hodges, Figgis, opptrykk New York: Cooper Square Publishers, 1965.
 Vallely, Fintan (1998): The Companion to Irish Traditional Music. Cork: Cork University Press. ISBN 1-85918-148-1.
Wallis, Geoff; Wilson, Sue (2001): The Rough Guide to Irish Music. London: Rough Guides. ISBN 1-85828-642-5.

Eksterne lenker 
Traditional Irish Music Instruments, katalog over tradisjonelle irske musikkinstrumenter og deres historie, tilhørende mytologi og bemerkelsesverdige musikere
Irish Traditional Music Archive, nasjonalt irsk, offentlig referansearkiv og ressurssenter for tradisjonell sang, instrumentalmusikk og dans i Irland
The Irish Traditional Music Tune Index, søkbar database med tradisjonelle danselåter som identifiserer kilder for låter på kommersielle opptak og i melodibøker